text: A autre faucon qui son apelé faucon
   mutart; sont de grant hardement et sont
   moult pervers. Nus hons ne set ices faucons
   garder ausis comme autres faucons,
   se il ne les garde en tel meniere comme
   cist livres dist. Icist faucon ne prennent
   mie petiz oisiaus mais granz, et les covient
   plus faire veillier que autres faucons. Ne
   ne les doiz faire ne trop maigres ne trop
   gras. Et se il sont malade, si les cure en
   tel meniere comme il est dessus dit, ou de
   la passe avec pipion; et aprés empli I pot
   nuef d’iaue et met au feu et la cuis moult;
   et aprés la met en conche d’erains et li
   met devant; et se il boit il sera gariz; et se
   il ne boit, si le medicine des desusdites
   medecines; et einsis les porras avoir sains.
   Et saches bien que il sont li meillor faucon
   qui soient el monde.
   PageV01P019
   Quand tu les viaus contraindre, si les
   contrai[n]gen tel maniere: escorche la geline
   et en fai tria purgatoria et lor done. Et
   se tu les viaus bien sains, si oi[n]g le gant
   cum muscato; et il seront sain. Et si ne les
   laisse pas ester fuer as chans. Et, quant tu
   le viaus giter as oisiaus, giete-le ançois
   que les autres faucons. Et se il faut que il
   ne prant, ne doute pas, car il repairera
   à ta herberge. Icil maistres ne fu mie
   mençongiers, mais voir disans; ices medicines
   sont bones et parfaites et bien esprovées.
  